CELEX: 32019D0568
Language: mt
Date: 2019-04-08 00:00:00
Title: Deċiżjoni ta' Implimentazzjoni tal-Kunsill (UE) 2019/568 tat-8 ta' April 2019 dwar il-ħatra ta' membru tal-Bord Uniku ta' Riżoluzzjoni

10.4.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 99/38
               
            
         DEĊIŻJONI TA' IMPLIMENTAZZJONI TAL-KUNSILL (UE) 2019/568
         tat-8 ta' April 2019
         dwar il-ħatra ta' membru tal-Bord Uniku ta' Riżoluzzjoni
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) Nru 806/2014 tal-Parlament Ewropew u tal-Kunsill tal-15 ta' Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta' kreditu u ċerti ditti tal-investiment fil-qafas ta' Mekkaniżmu Uniku ta' Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (1), u b'mod partikolari l-Artikolu 56(6) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Fil-5 ta' Diċembru 2018, il-Kummissjoni, wara li semgħet lill-Bord Uniku ta' Riżoluzzjoni (“il-Bord”) fis-sessjoni plenarja tagħha, adottat lista qasira ta' kandidati għall-kariga ta' membru tal-Bord u pprovdietha lill-Parlament Ewropew.
                  
               
                     (2)
                  
                  
                     Il-Kunsill ġie infurmat bil-lista qasira fl-istess data.
                  
               
                     (3)
                  
                  
                     Skont l-Artikolu 56(5) tar-Regolament (UE) Nru 806/2014, il-mandat ta' membru full-time tal-Bord huwa ta' ħames snin.
                  
               
                     (4)
                  
                  
                     Fit-30 ta' Jannar 2019, il-Kummissjoni adottat proposta għall-ħatra ta' Sebastiano LAVIOLA bħala membru tal-Bord u ppreżentatha lill-Parlament Ewropew għall-approvazzjoni.
                  
               
                     (5)
                  
                  
                     Il-Parlament Ewropew approva l-proposta fl-14 ta' Marzu 2019,
                  
               ADOTTA DIN ID-DEĊIŻJONI:
         
            Artikolu 1
            Is-Sur Sebastiano LAVIOLA huwa b'dan maħtur membru full-time tal-Bord Uniku ta' Riżoluzzjoni għal mandat ta' ħames snin mill-1 ta' Mejju 2019.
         
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
            
         
         
            Magħmul il-Lussemburgu, it-8 ta' April 2019.
            
               
                  Għall-Kunsill
               
               
                  Il-President
               
               F. MOGHERINI
            
         
         
            (1)  ĠU L 225, 30.7.2014, p. 1.